Lisa 1
Kaitseväe peastaabi 
väljaõppeosakonna ülema 07.03.2024
kirja nr KV-3.1-3/24/5068 juurde

Kaitseväe 2024. a Scoutsrännaku meistrivõistluste juhend

1.	Eesmärk: selgitada välja Kaitseväe meistrid kiirrännakus.
2.	Aeg ja koht: 28.03.2024, start ja finiš Läsna teeninduslinnakus.
3.	Eelülesandmine: 
3.1.	osalemisest või mitteosalemisest tuleb teavitada Scoutspataljoni spordiinstruktori meiliaadressile tambet.pomerants@mil.ee hiljemalt 20.03.2024. 
3.2.	Nimeline ülesandmine esitada meiliaadressil tambet.pomerants@mil.ee hiljemalt 25.03.2024 kell 12.00. 
3.3.	Eelülesandmiseta saabunud võistkondi võistlustele ei lubata.
4.	Osavõtjad:	
4.1.	Kaitseväe peastaabi ja diviisi staabi, väeliikide väeüksuste, keskalluvusega struktuuriüksuste, Kaitseliidu üksuste ning liitlasüksuste võistkonnad. 
4.2.	Võistkonna suurus on 10–liikmeline, üksuse võistkondade arv on Kaitseväe meistrivõistluste arvestuses maksimaalselt 2.
5.	Võistlusdistantsid-, klassid ja reeglid:
5.1.	kõik osalejad peavad olema eelnevalt tutvunud Diviisi 1-jalaväebrigaadi Scoutspataljoni ülema 01.03.2024 kinnitatud „Scoutsrännak 2024“ administratiivkäsuga nr 548K ning lisadega (julgeolek ja ohutustehnika, rännaku marsruut, juhend 2024, Läsna teeninduslinnaku plaan);
5.2.	võistlusdistants on ligikaudu 30 km, võistlustrassi läbimise kontrollaeg on 8 tundi;
5.3.	10–liikmeline võistkond (võistkonna koosseisu võivad kuuluda kõik üksuse tegevväelased/ajateenijad/ametnikud/töölised sõltumata vanuses ja soost);
5.4.	KV MV võistkondlik arvestus toimub elektroonilise ajavõtuga, võistkonna esindajale väljastatakse võistlejate kiibid KV spordi telgist;
5.5.	seljakoti kontroll-kaalumine toimub iseseisvalt vahetult enne starti ja KORRALDAJA poolt pärast finišit;
5.6.	võistkonnaliikmed ei pea liikuma trassil koos, kõik lõpetajad saavad vastavalt oma tulemusele oma võistlusklassile (Vorm 1 või Vorm 2) individuaalarvestuse lõppkoha;
5.7.	varustus on kõigil osalejatel järgmine:
5.8.	VORM 1 – tegevväelased, ajateenijad, kaitseliitlased (soovi korral ka ametnikud ja töölised):
5.8.1.	välivorm, saapad, seljakott (rakmete ja lahinguvesti kasutamine keelatud), teenistusrelv (automaat) + 1 salv ilma laskemoonata. Seljakoti raskuseks peab olema vähemalt 10 kg (RÄNNAKU LÕPUS, ilma relva, salve, vee ja toidu kaaluta). Vajadusel lisatakse kaalu liivakotikestega enne starti. Relva hoidmine seljakotis on keelatud, ainult käes või kaelas. Relva lahti võtmine osadeks ja nende paigutamine seljakotti on keelatud. 
5.9	VORM 2 – ametnikud, töölised:
5.9.1	vabalt valitud riietus ja jalanõud. Seljakott, rakmed, lahingvest vms. Seljakoti raskuseks peab olema vähemalt 15 kg (RÄNNAKU LÕPUS, ilma vee ja toidu kaaluta). Vajadusel lisatakse kaalu liivakotikesega enne starti;
5.9.2	ametnikud, töölised võivad võistelda ka võistlusklassis VORM1
6.	Võistluse ajakava: 
08.00–09.30		saabumine Läsna teeninduslinnaku territooriumile, kohaloleku kontroll ja seljakoti kaalumine
09.50	rajast ülevaate andmine ning OT
10.00		ühisstart
10.00–18.00	jalgsirännak „Scoutsrännak 2024“ marsruudil
13.00–18.00 	finiš avatud, seljakottide kaalumine, toitlustus.
Autasustamine 30 minutit peale kolmanda võistkonna lõpetamist. 
7.	Tulemuste arvestus: 
7.1.	võistkondliku paremusjärjestuse selgitamiseks liidetakse võistkonna 9 kiirema liikme ajad;
7.2.	sama üksuse teised võistkonnad paremusjärjestuses kohti kinni ei hoia;
7.3.	võrdse tulemuse korral saab võistkondliku paremusjärjestuse selgitamisel otsustavaks individuaalarvestuses saavutatud kõrgem koht.
8.	Autasustamine: 
8.1.	kolme paremat võistkonda autasustatakse karikaga ja võistkonna liikmeid medaliga. 
8.2.	Kaitseväe meistrit autasustatakse meistri särgiga.
9.	Muud küsimused: toitlustuse (supp, pirukas, morss/tee) tagab võistluse korraldaja. 

Meelis Stamm
Major
KVPS väljaõppeosakonna 
väljaõppejaoskonna staabiohvitser